b'\n_START_ARTICLE_\nUGC 8058\n_START_PARAGRAPH_\nUGC 8058, Markarian 231, VII Zw 490 eller QSO B1254+571 er en kvasarliknende galakse som ligger ca. 550\xc2\xa0millioner lys\xc3\xa5r unna jorden i stjernebildet Store bj\xc3\xb8rn. UGC 8058 ble oppdaget i 1969 under et s\xc3\xb8k etter galakser med sterk ultrafiolett str\xc3\xa5ling. Galaksen har lange tidevannshaler og en deformert form. Resultat fra de f\xc3\xb8rste spektrene viste klare tegn p\xc3\xa5 at galaksen hadde en kvasar i kjernen, noe som gjorde han unik i Markarian-samlingen. UGC 8058 har holdt p\xc3\xa5 merkelappen som et spesielt objekt siden de tidlige observasjonene og holder frem med \xc3\xa5 v\xc3\xa6re en favoritt i alle b\xc3\xb8lgelengder._NEWLINE_Den infrar\xc3\xb8de lysstyrken til UGC 8058 ligner p\xc3\xa5 den til kvasarer, neo som gj\xc3\xb8r den til en av de mest lyssterke og kraftige ultralyssterke infrar\xc3\xb8de galaksene. Eksplosiv stjernedannelse blir regnet som opphavet til ultralyssterke infrar\xc3\xb8de galakser, men UGC 8058 kan f\xc3\xa5 mesteparten av sin infrar\xc3\xb8de str\xc3\xa5ling fra et sentralt supermassivt sort hull. Likevel g\xc3\xa5r ogs\xc3\xa5 UGC 8058 gjennom eksplosiv stjernedannelse; spesielt synlig i en ringformet region rundt galaksekjernen der mer enn 100 solmasser med stjerner blir dannet hvert \xc3\xa5r._NEWLINE_UGC 8058 sin spesielle form er sannsynligvis et resultat av en galaksekollisjon.'